Document ID: 31988R0874

( 2 ) ΕΕ αριθ . L 370 της 30 . 12 . 1987, σ . 20 .
( 3 ) ΕΕ αριθ . L 325 της 20 . 11 . 1986, σ . 14 .
( 4 ) ΕΕ αριθ . L 21 της 27 . 1 . 1988, σ . 7 .
ΚΑΝΟΝΙΣΜΟΣ ( ΕΟΚ ) αριθ . 874/88 ΤΗΣ ΕΠΙΤΡΟΠΗΣ της 30ής Μαρτίου 1988 σχετικά με την αποδέσμευση των εγγυήσεων για ορισμένα πιστοποιητικά εισαγωγής χυμού πορτοκαλιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ ) αριθ . 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3909/87 ( 2 ), και ιδίως το άρθρο 18 παράγραφος 2,
Εκτιμώντας :
ότι με τον κανονισμό ( ΕΟΚ ) αριθ . 3518/86 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 210/88 ( 4 ), η εισαγωγή χυμού πορτοκαλιού εξαρτάται από την προσκόμιση πιστοποιητικού εισαγωγής σύμφωνα με τα μέτρα ειδικής εποπτείας - ότι με τον κανονισμό ( ΕΟΚ) αριθ . 210/88 έχουν περιορισθεί σε ορισμένα προϊόντα και σε ορισμένες παρουσιάσεις τα μέτρα εποπτείας κατά την εισαγωγή, και έχουν μειωθεί τα ποσά των εγγυήσεων σχετικά με τα πιστοποιητικά- ότι πρέπει, συνεπώς, να προβλεφθεί για τα προϊόντα και τις παρουσιάσεις των οποίων η εισαγωγή δεν υπάγεται από τις 11 Φεβρουαρίου 1988 στα μέτρα εποπτείας, η αποδέσμευση των εγγυήσεων των σχετικών με τα πιστοποιητικά όταν οι εμπορευόμενοι προσκομίζουν τα πιστοποιητικά στις αρμόδιες αρχές - ότι πρέπει, να προβλεφθεί μετά από αίτηση των εμπορευομένων, η δυνατότητα ανταλλαγής των πιστοποιητικών για τα προϊόντα και τις παρουσιάσεις των οποίων η εισαγωγή υπόκειται στα μέτρα εποπτείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 1 . Οι εγγυήσεις σχετικά με τα πιστοποιητικά εισαγωγής χυμού πορτοκαλιού που εκδίδονται για τα προϊόντα και τις παρουσιάσεις που υπάγονται στους κωδικούς ΣΟ 2009 11 91, 2009 11 99, 2009 19 91 και 2009 19 99, των οποίων η ισχύς λήγει μετά τις 10 Φεβρουαρίου 1988, αποδεσμεύονται αμέσως από τις αρμόδιες εθνικές αρχές κατά την προσκόμιση των πιστοποιητικών από τους ενδιαφερόμενους εμπορευομένους .
2 . Μετά από αίτηση των εμπορευομένων και κατά την προσκόμιση των πιστοποιητικών που έχουν εκδοθεί προγενέστερα, εκδίδονται νέα πιστοποιητικά εισαγωγής με τους όρους που προβλέπονται από τον κανονισμό (ΕΟΚ ) αριθ . 3518/86 για τα προϊόντα που υπάγονται στους κωδικούς ΣΟ 2009 11 11, 2009 11 19, 2009 19 11 και 2009 19 19 .
Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 30 Μαρτίου 1988 .

Labels: 3
17